[image: A picture containing text, clipart

Description automatically generated]
2

 

Tiekėjams

Siunčiama CVP IS priemonėmis


DĖL PATEIKTO PAKLAUSIMO

[bookmark: _Hlk120190959]Viešoji įstaiga CPO LT (toliau – CPO LT), vykdydama viešąjį pirkimą „SMPS ir RITS informacinių sistemų sukūrimo ir skaitmenizavimo paslaugos“ (pirkimo Nr. 3057930, toliau – Pirkimas), 2025-08-04 CVP IS priemonėmis gavo potencialaus tiekėjo paklausimą. 
Paklausimas pateiktas laikantis Pirkimo dokumentų Specialiųjų sąlygų 1 priedo „Terminai“ lentelės 3 eil. nustatyto termino „Prašymą paaiškinti, patikslinti pirkimo sąlygas tiekėjas turi pateikti ne vėliau kaip: 9 (devynios) dienos iki pasiūlymų pateikimo dienos.“, t. y. pateiktas laiku, todėl nagrinėtinas.
CPO LT viešojo pirkimo komisija (toliau – Komisija), vadovaudamasi Lietuvos Respublikos viešųjų pirkimų įstatymo (toliau – VPĮ) 36 str. 5 d.  ir Pirkimo dokumentų Bendrųjų sąlygų 5.2 p., teikia atsakymą į paklausime pateiktus klausimus:
	Klausimas 1 (klausimo tekstas netaisytas)

	Kilo klausimų dėl: 3. RFID ir 2D barkodų staliniai skaitytuvai a) Ar atlikote rinkos analizę ir įsitikinote, kad rinkoje galima tokių ir tokių specifikacijų įranginį?

	Atsakymas

	Dėkojame už Jūsų klausimą. Atsakydami paaiškiname, kad rinkos analizė buvo atlikta, ir patvirtiname, kad rinkoje yra įrangos, atitinkančios Specialiųjų pirkimo sąlygų priede „Techninė specifikacija“ (toliau – TS) nurodytus reikalavimus. 
Taip pat informuojame, kad vadovaujantis Lietuvos Respublikos viešųjų pirkimų įstatymo (toliau – VPĮ) 27 str. 1 d. 1 p., 2025 m. birželio 23 d. Centrinės viešųjų pirkimų informacinės sistemos (toliau – CVP IS) priemonėmis buvo paskelbta rinkos dalyvių konsultacija dėl SMPS ir RITS informacinių sistemų sukūrimo ir skaitmenizavimo paslaugų pirkimo (CVP IS Nr. 3057998). Nustatytas pastabų / pasiūlymų pateikimo terminas – iki 2025 m. birželio 30  d. 23.00 val. Tačiau per nustatytą terminą nebuvo gauta potencialių tiekėjų pastabų/pasiūlymų. 

	Klausimas 2 (klausimo tekstas netaisytas)

	Atlikus rinkos analizę, pastebėjome, jog rinkoje apskritai nėra tokios įrangos atitinkančios specifikaciją. Tačiau rinkoje naudojami du skirtingi įrenginiai, integruoti vienoje stacionarioje stotyje, ar tinkamas toks variantas būtų?

	Atsakymas

	Atsakydami į Jūsų klausimą paaiškiname, kad Jūsų siūlomas variantas – dviejų atskirų įrenginių integravimas vienoje stacionarioje stotyje – yra netinkamas, nes neatitinka perkančiosios organizacijos poreikio, kaip nustatyta TS.

	Klausimas 3 (klausimo tekstas netaisytas)

	Gal galite pateikti konkrečių tinkamos įrangos pavydžių, kurie atitiktų prašomas "RFID ir 2D barkodų staliniai skaitytuvai" charakteristikas?

	Atsakymas

	Atsakydami paaiškiname, kad reikalavimai taikomi vieningam įrenginiui. Atsižvelgiant į tai, kad negalime dirbtinai išskaidyti ar modifikuoti reikalaujamos įrangos komplektacijos, prašome pateikti pasiūlymus dėl tų sprendimų, kuriuos Jūs laikote tinkamais ir kurie atitinka visus TS reikalavimus. Tokių įrenginių gamintojai yra, pvz., Zebra, Honeywell, Brother ir pan. Konkretų modelį pasirenka tiekėjas.

